"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
Tere tulemast!
Täna õpetab Esa-Pekka Mattila teemal "Elavad kivid".
One Way Pühapäevapidu kell 12.00, Vuorikatu 19, Helsingi
Peetrus kirjutab oma esimese kirja teises peatükis:
Tulles tema, elava kivi juurde,
kes küll inimeste poolt on tunnistatud kõlbmatuks,
ent Jumala silmis on valitud ja hinnaline."
Esiteks ehitub kogudus üksnes Jeesusele Kristusele.
Tema on see hinnaline kivi.
Jeesusest räägitakse kui nurgakivist, aga ka tipukivist.
Nurgakivi on hoone tähtsaim kivi, millele kõik rajaneb.
Koguduski võib toetuda vaid Jeesusele Kristusele.
Nurgakivi valiti väga hoolikalt.
Meil on koguduses täiesti täiuslik nurgakivi,
selles pole ühtki viga.
Kui ehitame sellele alusele, püsib meie ehitis koos.
Jeesust nimetatakse ka tipukiviks.
Meil on siin küll võlv, kuid tellised on peidetud
ja me ei näe, kuidas see ehitatud on,
kuid seal keskel ülal on tipukivi, mis võlvi koos peab.
Jeesus on nii üleval kui all.
Ta täidab koguduse algusest lõpuni.
Tema alusele me ehitame ja Tema hoiab ka oma koguduse koos.
Seepärast pole meie suhtumine Jeesusesse Kristusesse tühiasi.
Teda nimetatakse ka pahanduskaljuks.
Paljud pahanduvad Temast.
Kui Ta maa peal oli, solvuti Tema peale
ja paljud solvuvad veel tänapäevalgi.
Kui Ta ütleb, et on ainus tee Isa juurde,
podisevad paljud vastu.
Peaks ju veel mingi tee olema, mingi enda tee.
Aga on vaid üks - Jeesuse Kristuse tee.
Paljud pahanduvad Temast.
Siiski on Kristus igavene elu, surnuist tõusnud, kindel ja püsiv,
Ta on igavene.
Me võime ehitada Tema alusele.
Paljud pahanduvad Jeesusest ka nii,
et ei aktsepteeri Tema jumalikkust. Ta oli lihaks saanud Jumal.
Jumal inimese kujul. Paljud pahanduvad Temast.
Juba Tema ajal pahanduti, kuid Ta on see, kes Ta on.
Ta ütles enda kohta: Mina olen.
Samamoodi nagu Jumal end kord Moosesele ilmutas.
Mooses küsis Jumalalt: Kes ma ütlen, et Sa oled?
Jumal ütles: Mina olen. See sisaldab üsna palju - kõike.
Tema järele võiks panna lõputult omadusi,
kuid 'Mina olen' hõlmab kõike.
Imeline on meie Kõikvõimas Jumal.
Teised pahanduvad sellepärast, et ei taha patust meelt parandada.
Jeesus ei jäta meid pattudesse.
Ta räägib selle vastu oma sõnaga, oma torkava mõõgateraga,
et võiksime meelt parandada.
Ühed parandavad meelt ja leiavad rõõmu,
teised pahanduvad ja lahkuvad hämmingus.
Nad ei taha valgusse tulla.
Jeesusest Kristusest võib pahanduda mitmeti.
Ta pole lihtsalt üks tee,
vaid just see tee, mida peame käima.
Kui hakkame sellele alusele ehitama, siis Peetrus selgitab 1Pe 2:5 -
"Laske ka endid ehitada elavate kividena vaimulikuks kojaks.
Saage pühaks preesterkonnaks, kes toob vaimulikke ohvreid,
mis on Jumalale meelepärased Jeesuse Kristuse kaudu."
See on võimas. Meid nimetatakse elavaiks kivideks.
Kas oled kunagi kiviga rääkinud?
Mina ka pole, ja pole vist mõtet ka.
Nad on üsna surnud.
Mõned räägivad taimedega.
Kui paljud seda teevad?
Neid oli rohkem kui kividega rääkijaid.
Kivi on surnud, aga taimed võivad meid ehk kuulda.
Väidetavalt saavad nad meist hapnikku ja kasvavad paremini.
Piibel nimetab meid kivideks.
See on suurepärane pilt, sest iseendas oleme surnud.
Oleme surnud materjal, oleme terav, külm materjal.
Seepärast Jumal meid valiski. Ta tahab meid uuesti sünnitada.
Ta tahab, et kogeksime tõelist imet: surnu äratatakse ellu.
Nii on juhtunud iga uuestisündinud inimesega.
Piibel ütleb, et olite surnud oma pattudes ja üleastumistes,
kuid Jeesus on meid elavaks teinud.
Juba see on ime, et meist võivad elavad kivid saada.
Siin ei räägita suvalistest üksikutest kividest siin-seal,
vaid vaimsest kojast.
Seegi on vägev pilt kogudusest.
Kui sünnime uuesti, saame hoone, Jumala templi osaks.
Meid nimetatakse Jumala templiks, me pole üksikud kivid.
Maailm on väga individualistlik ja meie ajastu ehk veel enamgi.
Mina, minu vajadused, kus mina end hästi tunnen,
kust mina kasu saan, kus mind kuulatakse,
kus minu mured on kõige tähtsamad.
Jumal ütleb, et ei sünnitanud meid uuesti
üksikuteks elavateks kivideks,
vaid et asetuksime tema kogudusehoonesse,
koguduse templis igaüks omale kohale.
See on Jumala tahe.
Elavateks kivideks, et ehituksime Jumala asupaigaks.
See on meie kutsumus. Kõik koos.
Sa pole eraklik kivi.
Sind on pandud Jumala templisse, kui oled uuesti sündinud.
Sul on Jumala templis tähtis koht.
Igaüks meist peaks alanduma oma ülesannet täitma,
ja küsima Issandalt: Mis on minu ülesanne?
Ma ei taha kuskil üksi, inimeste tallata olla,
vaid tahan olla templis, kuhu Issand on mind kutsunud.
Oleme olnud surnud oma pattudes, kõvad, teravad, külmad jne,
kuid Jumal ihub meid.
Meid kutsuti pühaks preesterkonnaks. Preestrid tõid ohvreid.
Meiegi võime täna koos Jumalale tänuohvrit tuua.
See on meie ohver Issandale: Kiitus ja ülistus Sulle!
Kui kogudus seda ei tee, siis kes veel?
Kes toob Jumalale kiitus- ja tänuohvrit,
kui kogudus seda ei tee?
Meid on uuesti sünnitatud. Meie patud on ära pestud,
meile on andeks antud, ja see on aluseks öelda:
Halleluuja! Kiitus Issandale!
Oleme need, kes toovad Jeesusele ülistust, kiitust,
imetlust ja armastust.
Elame õigelt ja pühaduses, ustavalt ja kannatlikult.
See on Jumala kutse kogudusele.
Vaatame, millised ülesanded meil võiksid selles hoones olla,
Jumala pere ja Jumala rahvana.
Mida võiksime kivina teha?
Üks hea ülesanne on tõeliselt kokku tulla.
Mis siis, kui kõik koguduseliikmed ütleksid, et on vaimus kohal?
Oleme siin Pühas Vaimus, kuid ka füüsiliselt kohal.
Piibel ütleb: Ärgem jätkem unarusse oma koguduse kooskäimist,
nõnda nagu mõnel on kombeks, vaid julgustagem selleks üksteist -
ja seda enam, mida rohkem te näete seda päeva lähenevat.
Ka kogunemiseks on meil Piibli õhutus.
Ka järgmisel nädalal on meil selleks mitu võimalust.
Koguneda võiks kasvõi iga päev.
Mida kojas ja kodus tehakse?
Seal tehakse süüa ja süüakse.
Nii on ka koguduse keskel juba algkogudusest peale.
"Aga nemad püsisid apostlite õpetuses ja osaduses,
leivamurdmises ja palvetes."
Samas Apostlite tegude peatükis öeldakse,
et nad tegid seda iga päev.
Nad janunesid Jumala Sõna, osaduse ja palveelu järele.
Kui paljud arvavad, et algkogudus oli võidukas?
Tänu Jumalale, et see sinnapaika ei jäänud.
Nemad täitsid oma ülesande ja nüüd on teatepulk meie käes,
meie kätte usaldatud.
Kojas ka koristatakse.
Või on siin keegi, kes kunagi ei korista.
Võid end kirja panna ja tuleme sind aitama.
Mida võiks koristamine vaimses kojas tähendada?
Piibel ütleb: "Kui me oma patud tunnistame,
on tema ustav ja õige, nõnda et ta annab andeks meie patud
ja puhastab meid kogu ülekohtust."
Vajame Jeesuse vere puhastavat väge.
Olgem ausad, et vajame aeg-ajalt puhastamist.
Nagu minugi kodus valitseb Murphy seadus,
et tolmb koguneb, põrandale tekib liiva
ja nõudekuhjad kasvavad. Vajame koristamist.
Jumala kogudus vajab seda.
Ära ela eksituses, et sa seda kunagi ei vaja
ega pea kunagi meelt parandama ega andeks paluma.
See on illusioon, mis kunagi au kuningriigis teostub.
Kuid täna vajatakse koguduse keskel koristamist,
regulaarset südame puhastamist, mida teeb vaid Kristuse veri.
Vahel peab isegi põhjalikku remonti tegema.
Eestis elades oli seal igapäevane tunnuslause: euroremont.
See tähendas täiuslikku remonti,
kus vene-aegsed korterid said euro-vormi.
Siingi mõistetakse seda 'euroremondi' terminit.
Vahel võib olla suuri asju, mis on vaja korda seada.
Ei piisa vaid tolmupühkimisest.
Üsna karm kiri kirjutati Laodikea kogudusele.
See kirjutati kogudusele,
neile, kes väitsid end Jumala rahvaks,
pühaks preesterkonnaks, Jumala pereks, Püha Vaimu templiks,
Jumala kojaks. Jeesus kirjutas neile nii:
"Ma annan sulle nõu osta minu käest tules proovitud kulda,
et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid.
Keda iganes mina armastan, neid kõiki ma noomin ja karistan.
Ole siis innukas ja paranda meelt!"
Vahel on vaja elus suurt ja sügavat remonti.
Jumal näitab sulle, kui su silmad ja kõrvad on avatud.
Kui sa tahad Jumalat kuulda, siis Ta räägib.
Seegi on illusioon,
et täna pole koguduses vaja õhutavat ja manitsevat kõnet.
Mina vajan seda. Vajame Jumala rahvana,
et Jumal meid korrigeeriks
ja viiks oma rahva sellisesse seisu, milleks see on ette nähtud.
Oleme siin, et kirgastada Kristust. Kui kogudus seda ei tee, siis kes?
See on meie ülesanne Jumala rahvana,
paluda Temalt armu ja abi, et Ta meie elus mõju avaldaks.
Vaid nii saab tuli ja Kristuse valgus maailma levida.
Osta minult tules puhastatud kulda.
Räbu tuleb ära põletada. Kalkus tuleb ära põletada.
Olen lugenud, et kui kulda puhastatakse,
muutub see pehmeks ja painduvaks.
Ebapuhtana on see kõva.
Puhastamisega muutub see pehmeks ja paindlikuks.
Jaakobus kirjutab tarkusest, mis on ülalt.
Seegi on paindlik ja leebe.
Mõelge, kui selline Jumala pühadus Jumala koguduse vallutab!
Oleme üksteisega paindlikud ja leebed,
kuigi vahel peame ka kindlad olema. Ennekõike kindlad patu vastu.
See on parim kõigi jaoks.
Valged rõivad.
Mõelge: kogudusele öeldakse, et on aeg puhastuseks.
Tuleb vabaneda patuplekilistest kaltsudest
ja osta selga valged riided.
Issand Jeesus rõivastab meid,
igaüht, kes ütleb, et tema rüü on räpane.
Issand, puhasta ja aita mind!
Sedagi kirjutati kogudusele.
Silmasalv.
Kui südamed puhtaks saavad, hakkame teistmoodi nägema.
Kogudus hakkab nägema Jumala au, kui südamesse saabub hingamine,
andeksandmine veres pesemise tõttu.
Äkitselt näeme Jumala pühadust ja kirkust.
Nii juhtus Jesajaga, kui teda kutsuti.
Ta mõistis Jumala kirkuses ja pühaduses,
et tal on rüvedad huuled.
Seerav tuli ja puhastas tema keele,
ja ta oli valmis oma ülesandeks.
Kui kogeme karistamist ja distsiplineerimist,
siis kas panite tähele, mida Issand ütles?
Ta näitab sellega oma armastust.
See on armastus, kui inimesed saavad meelt parandada
ja uuesti õigele teele asuda.
Kui see just euroremont pole, kõpitsemist on igal juhul vaja.
Jesaja 58:9, 12 - "Siis sa hüüad ja Issand vastab,
kisendad appi ja tema ütleb: Vaata, siin ma olen!”
Kui sa oma keskelt eemaldad ikke, sõrmega näitamise ja nurjatu kõne,
... Ja su omad ehitavad üles muistsed varemed,
sa taastad endiste põlvede alusmüürid;
sind nimetatakse lõhutud müüride parandajaks”,
teeradade käidavaks tegijaks”.
Loen vahel statistikat.
Mõned on küll öelnud, et kõigepealt on vale,
siis on emavale ja siis tuleb statistika.
Samas annab statistika meile teatud asjade kohta pildi.
Kas teadsid, et Soomes laguneb igal aastal üle 13 000 abielu?
See tähendab, et iga ööpäev laguneb 35-40 abielu.
Meie maal tehakse iga päev veidi alla 30 abordi.
Meie maal tehakse iga päev kolm enesetappu.
See statistika räägib karmi keelt.
Kui lugesin seda Jesaja kirjakohta,
siis näib, et oleks vaja neid lõhutud müüride parandajaid.
Kas Jumala rahvas võiks tõusta
ning paluda Jumalalt pisarais armu ja ilmumist?
Püütakse lõhkuda selle rahva alustalasid.
Abielugi püütakse muuta millekski muuks,
kui see Jumala perspektiivis on.
Seda rünnatakse üsna jõuliste relvadega,
et seda vundamenti põhjalikult lõhkuda.
On hooldusvaidlusi ja vabaabielud õitsevad.
Abielueelse seksi pärast ei julgeta enam manitseda,
seegi on lubatuks muudetud.
Igasuguseid asju hiilib ühiskonda, kui jumalakartmatus maad võtab.
Kui Jumal ühiskonnast välja lükatakse,
on sel tõsised tagajärjed.
See, mis oli varem Jumala tõde, ei julgeta enam täna mainidagi.
Ometi ei kao Jumala seadusest ükski kriips, ütleb Jeesus.
See püsib.
Ja kui Jumala rahvas selle järgi ei ela, siis kes?
Sõna esitab meile väljakutse.
Tahaksin, et meie rahvast kasvaks uus müürseppade põlvkond,
kes hakkab müüripragusid kinni toppima.
Seda võivad teha vaid need, kes südamest Jeesust armastavad
ja on valmis maksma hinda Tema järgimise eest.
Nad tahavad elada tões, puhtuses ja pühaduses.
Saame karmi statistikat muuta, kui Jumalal lastakse meiega kohtuda.
Sellele pole muud vastust, kui Jeesus Kristus ise,
kes saab meie seas taas Au Kuningaks.
Meie kodusid kaunistatakse aeg-ajalt. See on eriti naiste reviir.
Kardinad ja nipsasjad.
Koguduse keskele toob armsust omavaheline armastus.
See on otsekui koguduse kaunistus, kui meil on leebus ja armastus.
See teeb koguduse kauniks ja teid on kena vaadata.
Issand on saanud oma kogudust puudutada.
Piibel ütleb: "Et te olete kuulekuses tõele
oma hinged puhastanud siiraks vennalikkuseks,
siis armastage raugematult üksteist puhtast südamest!"
Seegi on meie kutsumus kogudusena.
Meid õhutatakse selles lausa võistlema.
Võime võistelda selles,
kes suudab teiste vastu rohkem armastust osutada.
Võime üksteisele selles väljakutse esitada.
Kui see armastuse ratas käima läheb, kogub see enda ümber inimesi.
Kurjuse ratas teeb sedasama.
Kui sul on abikaasa, katseta temaga.
Togi ja nääguta teda veidi, ja küll see ratas käima läheb.
Aga kui oleks asi teistpidi?
Mis siis, kui solvumise alla neelad, otsustad andestada
ja vastad kenasti, nii kodus kui koguduses?
Imed hakkavad juhtuma.
Meil kõigil on see hädine liha, mille kohta öeldakse,
et see on enne läinud, kui sina stardipakult püsti saad.
See on nii kiire.
Peame vaimus veel kiiremad olema ja selle kinni püüdma.
Meil on alati selles võitlemist, me ei saa kunagi täiuslikuks,
kuid võime öelda: Issand, ma tahan.
Ja kui mu liha on 10 meetrit ette pääsenud,
võin ma meelt parandada ja andeks paluda.
Andestust, abikaasa! Palun andeks, lapsed!
Andestage, vennad-õed!
Ja asemele pääseb armsus, mis meid kaunistab.
Jeesus,
Jeesus
püha ja nii võitud Sa,
Jeesus
Jeesus,
Jeesus
üles tõusnud ja ülendatud,
Jeesus
Su nimi kui mesi mu huultele,
su Vaim nagu vesi mu hingele
Su Sõna on lambiks mu jalgele,
Jeesus, Sind armastan,
Sind armastan
Jeesus,
Jeesus
püha ja nii võitud Sa,
Jeesus
Jeesus,
Jeesus
üles tõusnud ja ülendatud,
Jeesus
Esa-Pekka Mattila õpetus jätkub nädala pärast.
Aitäh vaatamast! Õnnistatud nädalat!
"Tuld ma tulin viskama maa peale. " Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri